КРУИЗНО ПЪТУВАНЕ - НА ПЪТ - LIFE&TRAVEL.net
Круизите стават все по-предпочитан начин за почивка и пътешествие. Те предлагат разнообразие, лукс и забавления. Много хора избират този тип пътешествие, защото им дава възможност да разгледат повече забележителности и да пътуват в по-голям комфорт.
Само с круиз можете да се събуждате в различни страни всяка сутрин, да спите в луксозна каюта, докато се придвижвате към следващата дестинация, да опитвате гурме и други вкусни специалитети.
Круизните кораби са луксозни и пълни с много забавления. Тук няма да ви оставят да скучаете. Тук се предлагат масажи и СПА процедури, вечерни представления и други интересни събития. Някои от корабите са снабдени дори с аквапаркове, водни пързалки и различни атрактивни съоръжения.
Друг плюс на круизите са екскурзиите на брега. Круизите Ви дават възможност всеки ден да се сблъсквате с различна култура - един ден сте в Европа, на следващия - в Африка... Преди пътуването разгледайте какви екскурзии се предлагат и кои градове ще посетите.
Когато закупите круиз, вие сами трябва да организирате придвижването до кораба, освен ако не е уговорено друго. Важно е да сте на борда поне 2 часа преди отплаването. Предлагат се и пакети с включени самолетни билети и летищни такси и трансфери. Информирайте се за всички подробности във връзка с трансфера и часа на отплаването. Може да се наложи да намерите хотел в близост до пристанището и да пренощувате там.